smcproject/ml-wiki-sentences huggingface dataset:
പെനിസിലിനോട് അലർജിയുള്ള രോഗികൾക്ക് ബെയ്റ്റ ലാക്റ്റം ആന്റിബയോട്ടിക്കിനു പകരം ആസ്ട്രിയോണെം ഉപയോഗിക്കാം.
സമൂഹാർജിത മെഥിസിലിൻ പ്രതിരോധ സ്റ്റാഫ്.
ഓറിയസ് അണുബാധയ്ക്ക്: വാൻ‌കോമൈസിൻ അല്ലെങ്കിൽ ലിനേയ്സോളിഡ് ഇൻഫ്ലുവെൻസാ വൈറൽ ന്യുമോണിയകൾ
ഇൻഫ്ലുവെൻസ -ഏ വൈറസ് അണുബാധ സംശയിക്കപ്പെടുന്ന രോഗികളിൽ ഒസെൽറ്റാമിവിർ , സനാമിവിര് ‍ എന്നീ പ്രതിവൈറൽ മരുന്നുകളിലൊന്ന് രോഗലക്ഷണം കണ്ട് 48 മണിക്കൂറിനുള്ളിൽ ഉപയോഗിക്കണം.
രോഗലക്ഷണങ്ങൾ കണ്ട് 48 മണിക്കൂർ കഴിഞ്ഞിട്ടുണ്ടെങ്കിലോ സങ്കീർണമല്ലാത്ത അണുബാധയാണെന്ന് വരികിലോ ഒസെൽറ്റാമിവിർ/സനാമിവിർ നിർബന്ധമായും ഉപയോഗിക്കണമെന്നില്ല.
എന്നാൽ ആശുപത്രിയിൽ പ്രവേശിക്കപ്പെട്ട ഇൻഫ്ലുവെൻസ ന്യുമോണിയാരോഗികളിൽ നിന്ന് മറ്റുള്ളവരിലേക്ക് വൈറസ് പകരാതിരിക്കാൻ പ്രതിവൈറസ് മരുന്നുകൾ സഹായിക്കുമെന്ന് പഠനങ്ങൾ സൂചിപ്പിക്കുന്നു.
ഇൻഫ്ലുവെൻസ മഹാമാരിയുടെ കാലമാണെങ്കിൽ രോഗികളിൽ രോഗനിർണയത്തിനു മുൻപു തന്നെ പ്രതിവൈറൽ മരുന്നുകൾ ആരംഭിക്കാം.
ഒപ്പം സ്ട്രെപ്റ്റോകോക്കസ്, സ്റ്റാഫിലോകോക്കസ് എന്നീ ബാക്റ്റീരിയകൾ മൂലമുണ്ടാകാൻ സാധ്യതയുള്ള ദ്വിതീയാണുബാധക്ക് ആന്റിബയോട്ടിക്കുകളും ആരംഭിക്കണം.
ആശുപത്രിജന്യവും രോഗചികിത്സാർജ്ജിതവുമായ ന്യുമോണിയ
ക്ലിനിക്കൽ ശ്വാസകോശ അണുബാധ സ്കോർ രീതിയിൽ 6 മാനകങ്ങളെ അടിസ്ഥാനപ്പെടുത്തിയാണ്‌ ന്യുമോണിയ നിർണയിക്കുന്നതെങ്കിലും പനി, ശ്വേതരക്താണുവർദ്ധന അല്ലെങ്കിൽ ശ്വേതാപക്ഷയം, പഴുത്ത ശ്വാസനാളസ്രവം എന്നീ 3 മാനകങ്ങളിൽ ഏതെങ്കിലും 2 എണ്ണം ഉണ്ടാവുകയും അതോടൊപ്പം ശ്വാസകോശ എക്സ്റേയിൽ പുതിയതോ പടരുന്നതോ ആയ "പാടുകൾ" കാണപ്പെടുകയും ചെയ്താൽ കൂടുതൽ ലാബ് പരിശോധനകൾ ചെയ്യും മുൻപേ ആന്റിബയോട്ടിക് ചികിത്സയാരംഭിക്കാം എന്നാണു പഠനങ്ങൾ വ്യക്തമാക്കുന്നത്.
സമൂഹാർജിത ന്യുമോണിയയിലെന്ന പോലെ ആശുപത്രിജന്യമോ രോഗചികിത്സാർജിതമോ ആയ ന്യുമോണിയകളിലും രോഗാണു ഏതായിരിക്കാം എന്ന സ്ഥിതിവിവര/പശ്ചാത്തല സാധ്യതകളെ കണക്കിലെടുത്തും ആന്റിബയോട്ടിക് പ്രതിരോധം കാണിക്കുന്ന രോഗാണുക്കൾക്കെതിരേ മുൻ‌കരുതലെടുത്തും ആണ്‌ ആന്റിബയോട്ടിക് ചികിത്സ നിശ്ചയിക്കേണ്ടത്.
ചികിത്സയാരംഭിച്ച് 2, 3 ദിവസങ്ങളിൽ ഉണ്ടാകുന്ന പ്രതികരണം അനുകൂലമോ പ്രതികൂലമോ എന്നതിനെ ആശ്രയിച്ച് ചികിത്സയിൽ വ്യത്യാസം വരുത്താം.
ഇതിൽ സഹായിക്കാനായി ശ്വാസനാള സ്രവങ്ങൾ കൾച്ചർ ചെയ്യുകയും ഗ്രാം അഭിരഞ്ജനം വഴി രോഗാണുസം‌വർഗം ഏതെന്ന് പരിശോധിക്കുകയും ചെയ്യുന്നു.
കഴിഞ്ഞ 72 മണിക്കൂറിനുള്ളിൽ ആന്റിബയോട്ടിക്കുകൾ മാറ്റിയിട്ടില്ലാത്ത ഒരു രോഗിയിൽനിന്നുള്ള ശ്വാസനാള സ്രവം ഗ്രാം അഭിരഞ്ജനം ചെയ്യുമ്പോഴോ കൾച്ചർ ചെയ്യുമ്പോഴോ ബാക്റ്റീരിയകൾ വളരുന്നില്ലെന്നാണെങ്കിൽ വെന്റിലേറ്റർ-സംബന്ധ ന്യുമോണിയയ്ക്ക് സാധ്യത തീരെ കുറവാണെന്നാണർത്ഥം.
അങ്ങനെയുള്ളവരിൽ പനിക്കും കഫക്കെട്ടിനും മറ്റ് കാരണങ്ങൾ തേടണം.
രോഗിയിൽ നിന്ന് ശ്വാസനാളാന്തര സ്രവങ്ങൾ (endotracheal aspirates), ശ്വസനികാവായുകോശ ക്ഷാളന സ്രവം (Bronchoalveloar Lavage; BAL), സം‌രക്ഷിത സ്പെസിമൻ ബ്രഷ് (Protected Specimen Brush; PSB) സാമ്പിളുകൾ എന്നിവയിൽ ഒന്നോ അതിലേറെയോ ശേഖരിച്ച് കൾച്ചർ ചെയ്ത് രോഗാണുവിന്റെ ആന്റിബയോട്ടിക് പ്രതികരണ ശേഷി പരീക്ഷിക്കുന്നത് ആശുപത്രിജന്യന്യുമോണിയയിൽ, വിശേഷിച്ച് വെന്റിലേറ്റർ-സംബന്ധ ന്യുമോണിയയിൽ പ്രധാനമാണ്‌.
ഇതിലൂടെ കൂടുതൽ കൃത്യതയാർന്ന ആന്റിബയോട്ടിക് ഉപയോഗിക്കാനും ക്ലിപ്തമായ ദിവസങ്ങളിലേക്ക് മാത്രമായി ആന്റിബയോട്ടിക് പ്രയോഗം പരിമിതപ്പെടുത്താനും സാധിക്കുന്നു.
പല പഠനങ്ങളും കാണിച്ചിട്ടുള്ളത് ഈ രീതിയിലൂടെ രോഗികളുടെ മരണസാധ്യത വളരെയേറെ കുറയ്ക്കാനും കഴിയുമെന്നാണ്‌.
ആശുപത്രിജന്യ ന്യുമോണിയാബാധിതരെ ആന്റിബയോട്ടിക് ചികിത്സ ആരംഭിക്കുന്നതിനുള്ള സൗകര്യാർത്ഥം രണ്ട് വിശാലസം‌വർഗങ്ങളായി തിരിച്ചിട്ടുണ്ട് : ആശുപത്രിജന്യ ന്യുമോണിയ:ചികിത്സാ സം‌വർഗം 1 രോഗിയുടെ/രോഗത്തിന്റെ പ്രത്യേകതകൾ രോഗകാരിയാവാൻ സാധ്യതയുള്ള അണുക്കൾ ആന്റിബയോട്ടിക് സം‌യുക്തം പുരോഭവ ആശുപത്രിജന്യ ന്യുമോണിയ (ആശുപത്രിപ്രവേശനശേഷമുള്ള 4 ദിവസത്തിനുള്ളിൽ വരുന്നത്) ഒന്നിലധികം ആന്റിബയോട്ടിക്കുകൾക്കെതിരേ പ്രതിരോധം നേടിയ അണുക്കൾ ഉണ്ടാവാനുള്ള സാധ്യത ഇല്ല രോഗതീവ്രതയുടെ ഏത് ഘട്ടത്തിലുള്ള രോഗിയും സ്ട്രെപ്റ്റോകോക്കസ് ന്യുമോണിയേ ഹീമോഫിലസ് ഇൻ‌ഫ്ലുവെൻസേ മെഥിസിലിനു കീഴ്‌പെടുന്ന സ്റ്റാഫിലോകോക്കസ് ഓറിയസ് ആന്ത്ര ഗ്രാം അനഭിരഞ്ജക ദണ്ഡാകാരികളായ ക്ലെബ്സിയെല്ല ന്യുമോണിയേ, എസ്ചെറീഷ്യ കോളൈ, പ്രോടിയസ്, സെറാഷിയ ജാതികൾ,  എന്റെറോബാക്റ്റർ ജാതികൾ എന്നിവ താഴെപ്പറയുന്നവയിൽ ഏതെങ്കിലുമൊരു ആന്റിബയോട്ടിക് : സെഫ്‌ട്രയാക്സോൺ ലീവോഫ്ലോക്സസിൻ, മോക്സിഫ്ലോക്സസിൻ, സിപ്രോഫ്ലോക്സസിൻ (ഫ്ലൂറോക്വിനളോണുകൾ) ആമ്പിസിലിൻ - സൾബാക്റ്റം സം‌യുക്തം എർടാപെനെം ആശുപത്രിജന്യ ന്യുമോണിയ:ചികിത്സാ സം‌വർഗം 2 രോഗിയുടെ/രോഗത്തിന്റെ പ്രത്യേകതകൾ രോഗകാരിയാവാൻ സാധ്യതയുള്ള അണുക്കൾ ആന്റിബയോട്ടിക് സം‌യുക്തം പശ്ചാത്‌ഭവ ആശുപത്രിജന്യ ന്യുമോണിയ (ആശുപത്രിപ്രവേശനത്തിന്റെ 5-ആം ദിവസം മുതൽക്ക് വരുന്നത്) ഒന്നിലധികം ആന്റിബയോട്ടിക്കുകൾക്കെതിരേ പ്രതിരോധം നേടിയ അണുക്കൾ ഉണ്ടാവാനുള്ള സാധ്യത ഉണ്ട് രോഗതീവ്രതയുടെ എല്ലാ ഘട്ടത്തിലുള്ള രോഗിയും ഉൾപ്പെടുന്നു ബഹു ഔഷധ പ്രതിരോധ രോഗാണുക്കൾ (multidrug resistant pathogens) എന്ന വിഭാഗത്തിലുൾപ്പെടുന്ന സ്യൂഡോമൊണാസ് എയറുജിനോസ , ക്ലെബ്സിയെല്ല ന്യുമോണിയേ (വിശേഷിച്ച് ദീർഘ സ്പെക്ട്ര ബെയ്റ്റ ലാക്റ്റമേയ്സ് ഉല്പാദിപ്പിക്കുന്ന ക്ലെബ്സിയെല്ല), അസിനെറ്റോബാക്റ്റർ ജാതികൾ, മെഥിസിലിൻ പ്രതിരോധ സ്റ്റാഫിലോകോക്കസ് ഓറിയസ് (MRSA) ലീജ്യണെല്ല ന്യൂമോഫൈല മൂന്ന് ആന്റിബയോട്ടിക്കുകളുടെ ഒരു സം‌യുക്തം ആവശ്യമാണ്‌.
അത് താഴെപ്പറയുന്നവയിൽ നിന്ന് തെരഞ്ഞെടുക്കാം : സ്യൂഡോമോണാസ്-വിരുദ്ധ സെഫലോസ്പോറിൻ (ഉദാ: സെഫീപൈം, സെഫ്റ്റാസിഡീം) സ്യൂഡോമോണാസ്-വിരുദ്ധ കാർബാപെനെം (ഉദാ: ഇമീപെനെം, മീറോപെനെം) ബെയ്റ്റലാക്റ്റം - ബെയ്റ്റലാക്റ്റമേയ്സ് നിരോധി സം‌യുക്തം (ഉദാ: പൈപ്പെറാസിലിൻ - ടാസോബാക്റ്റം)
ഇതിനൊപ്പം സ്യൂഡോമോണാസ്-വിരുദ്ധ ഫ്ലൂറോക്വിനളോൺ (ഉദാ: സിപ്രോഫ്ലോക്സസിൻ, ലീവോഫ്ലോക്സസിൻ) അമീനോഗ്ലൈക്കസൈഡ് (ഉദാ: അമിക്കസിൻ, ജെന്റാമിസിൻ, ടോബ്രാമൈസിൻ).
ലീജ്യനെല്ല അണുബാധ സംശയിക്കുന്നെങ്കിൽ അമിനോഗ്ലൈക്കസൈഡുകളേക്കാൾ ഫ്ലൂറോക്വിനളോണുകളോ മാക്രൊലൈഡുകളോ ആണ്‌ നല്ലത്.
ഇതിനൊപ്പം ലിനേയ്സോളിഡ് അല്ലെങ്കിൽ വാൻ‌കോമൈസിൻ
മധ്യനിലവാരത്തിലെ തീവ്രതയുള്ള ആശുപത്രിജന്യ ന്യുമോണിയകളിൽ ചിലത് ബഹു ഔഷധ പ്രതിരോധ രോഗാണുക്കളുടെ സാന്നിധ്യമില്ലാത്തതാവാറുണ്ട്.
ഇത്തരം ന്യുമോണിയകളിൽ ഒന്നിലേറെ ആന്റിബയോട്ടിക്കുകൾ ഉപയോഗിക്കേണ്ട ആവശ്യമില്ല.
സിപ്രോഫ്ലോക്സസിൻ, ലീവോഫ്ലോക്സസിൻ, ഇമീപെനെം , മീറോപെനെം, സെഫീപൈം , പൈപ്പെറാസിലിൻ-ടാസോബാക്റ്റം തുടങ്ങിയവയിൽ ഏതെങ്കിലും ഒന്ന് ഉപയോഗിച്ച് ഫലപ്രദമായി ഇത്തരം ആശുപത്രിജന്യ ന്യുമോണിയകൾ ചികിത്സിക്കാനാവും .
ഇത്തരത്തിൽ "ഏക ആന്റിബയോട്ടിക് ചികിത്സ" കിട്ടേണ്ട രോഗികളിലും പക്ഷേ പരിശോധനാഫലങ്ങൾ പുറത്തുവരും മുൻപുള്ള അവസ്ഥയിൽ മുകളിൽ കൊടുത്തിട്ടുള്ള രണ്ടാം ചികിത്സാ സം‌വർഗ പട്ടികയിലെ മൂന്ന് ആന്റിബയോട്ടിക്കുകളടങ്ങിയ സം‌യുക്തം ആദ്യം ഉപയോഗിച്ചു തുടങ്ങേണ്ടതുണ്ട്.
ശേഷം, ശ്വാസനാളസ്രവങ്ങളും ക്ഷാളന ദ്രവങ്ങളുമൊക്കെ കൾച്ചർ ചെയ്ത് ബഹു ഔഷധ പ്രതിരോധം കാണിക്കുന്ന രോഗാണുക്കളില്ലെന്ന് ഉറപ്പാക്കിയ ശേഷം ഏക ആന്റിബയോട്ടിക് ചികിത്സാ മുറയിലേക്ക് മടങ്ങാം എന്നാണു പഠനങ്ങൾ സൂചിപ്പിക്കുന്നത്.
കണികാരൂപത്തിലെ ആന്റിബയോട്ടിക് പ്രയോഗം
ആന്റിബയോട്ടിക്കുകളെ കണികാരൂപത്തിലാക്കി ശ്വാസകോശത്തിൽ നേരിട്ട് വായുവിനോടൊപ്പം കടത്തിവിടുന്ന ഒരു ചികിത്സാ രീതി പരീക്ഷണാടിസ്ഥാനത്തിൽ പ്രയോഗിക്കപ്പെട്ടിട്ടുണ്ട്.
അമീനോഗ്ലൈക്കസൈഡ് സം‌വർഗത്തിലെ ടോബ്രാമൈസിൻ പോലുള്ള ചില ആന്റിബയോട്ടിക്കുകളും പോളിമിക്സിൻ ബി , കോളിസ്റ്റിൻ എന്ന ആന്റിബയോട്ടിക്കുമാണ്‌ ഇതിൽ വ്യാപകമായി പഠനവിധേയമായിട്ടുള്ളത്.
ശ്വാസകോശത്തിൽ നേരിട്ട് കണികകളായി കടത്തിവിടുന്നതിനൊപ്പം കുത്തിവയ്പ്പുരൂപത്തിലും ആന്റിബയോട്ടിക് നൽകുകയാണ്‌ രീതി.
ബഹു ഔഷധപ്രതിരോധം കാണിക്കുന്ന  സ്യൂഡോമോണാസ് പോലുള്ള ചില രോഗാണുക്കൾക്കെതിരേ ഈ രീതി ഫലപ്രദമാണെന്ന് സൂചനകളുണ്ട് .
കണികാരൂപ ആന്റിബയോട്ടിക് ഉപയോഗിച്ചവരെയും ഉപയോഗിക്കാത്തവരെയും താരതമ്യം ചെയ്ത പഠനങ്ങളിൽ രണ്ടുകൂട്ടരും തമ്മിൽ രോഗമുക്തിയുടെയും സുഖം പ്രാപിക്കുന്നതിന്റെയും കാര്യത്തിൽ വ്യത്യാസങ്ങളില്ല എന്നാണു കാണിച്ചിട്ടുള്ളതെങ്കിലും ശ്വാസകോശത്തിനുള്ളിലേക്ക് നേരിട്ട് ആന്റിബയോട്ടിക് പ്രയോഗിക്കപ്പെടുന്നവരിൽ രോഗാണുക്കൾ വേഗം ഉന്മൂലനം ചെയ്യുന്നുവെന്ന് കണ്ടെത്തിയിട്ടുണ്ട് .
നിലവിൽ ബഹു ഔഷധപ്രതിരോധം നേടിയ അണുക്കൾ കൊണ്ടുള്ള വെന്റിലേറ്റർ-സംബന്ധ ന്യുമോണിയകളിലാണ്‌ എയറോസോൾ രൂപത്തിലെ ആന്റിബയോട്ടിക്കുകൾ ഉപയോഗിക്കുവാൻ വിദഗ്ദ്ധോപദേശമുള്ളത് .
ചികിത്സാ പരാജയം
രോഗാണുവിനെ ചെറുക്കാനുപയോഗിക്കുന്ന ആന്റിബയോട്ടിക് കൃത്യമായും രോഗമുണ്ടാക്കിയ അണുവിനെതിരേ പ്രവർത്തിക്കാതെ വരുന്നതാണ്‌ സർ‌വസാധാരണയായി ചികിത്സാ പരാജയമുണ്ടാക്കാറ്.
അതുകൊണ്ടുതന്നെ രോഗാണുവേതെന്നു നിർണയിക്കാനുള്ള പരിശോധനകൾ നടത്തേണ്ടതും മിക്കപ്പോഴും ആവശ്യമായി വരാം.
ഔട്ട് പേഷ്യന്റ് ആയി ചികിത്സിക്കപ്പെടുന്ന രോഗിയിൽ ചികിത്സ പരാജയപ്പെടുകയും രോഗം മൂർച്ഛിക്കുകയും ചെയ്താൽ ആശുപത്രിയിൽ പ്രവേശിപ്പിക്കേണ്ടിവരും.
സമൂഹാർജിത ന്യുമോണിയ ബാധിച്ച് ആശുപത്രിയിൽ കിടത്തിച്ചികിത്സിക്കുന്നവരിൽ പല തരത്തിൽ ചികിത്സാപരാജയം കാണാറുണ്ട് .
ലാക്ഷണികമായി രോഗാവസ്ഥ മൂർച്ഛിക്കുക, ന്യുമോണിയ അധികരിക്കുക, ശ്വാസം‌മുട്ട് മൂലം വെന്റിലേറ്റർ സഹായം ആവശ്യമായി വരുക, സെപ്റ്റിക് ഷോക്ക് എന്ന അവസ്ഥയിലേക്ക് പോകുക എന്നിവയാണ് ചികിത്സാപരാജയത്തിന്റെ ഒരു രീതി.
സാധാരണ ഇത്തരമൊരു ചികിത്സാപരാജയം സംഭവിക്കുകയാണെങ്കിൽ അത് ആശുപത്രിപ്രവേശിതരായി 72 മണിക്കൂറിനുള്ളിൽ തന്നെയാകാം.
ന്യുമോണിയക്ക് പുറമേ രോഗിയിലുള്ള സഹാതുരതാവസ്ഥകൾ മൂർച്ഛിക്കുന്നതോ, ന്യുമോണിയയുടെ തന്നെ സങ്കീർണതകളോ, ആശുപത്രിജന്യമായ അധ്യാരോപ്യാണുബാധകളോ (superinfection) ആണ്‌ ശ്വസനപരാജയത്തിലേക്കും (respiratory failure) രക്തന്യൂനമർദ്ദത്തിലേക്കും നയിക്കാറ്.
ന്യുമോണിയ ചികിത്സാപരാജയത്തിന്റെ രണ്ടാമത്തെ രീതി, രോഗം നിയന്ത്രണത്തിലാകുന്നതിനു വരുന്ന കാലതാമസമാണ്‌.
ഈ രണ്ടാം തരം ചികിത്സാപരാജയത്തിന്റെ പ്രത്യേകത, രോഗം നിയന്ത്രണാധീനമായില്ലെങ്കിലും രോഗിയുടെ അവസ്ഥ മോശമാകുന്നില്ല എന്നതാണ്‌.
അതായത് രക്തചംക്രമണ അസ്ഥിരാവസ്ഥകളിലേക്ക് (hemodynamic instability) രോഗി അധഃപതിക്കുന്നില്ല എന്നർത്ഥം .
രോഗപൂർവ്വ നിരൂപണം
സാധാരണ ഗതിയിൽ ശരിയായ ചികിത്സ ലഭിക്കുന്നതോടെ മിക്ക രോഗികളും 2-4 ദിവസങ്ങൾക്കുള്ളിൽ സന്തുലനാവസ്ഥ വീണ്ടെടുക്കുന്നു .
അപകടസാധ്യത കുറഞ്ഞ രോഗികളെ സാധാരണ ഗതിയിൽ ഗുളികരൂപത്തിൽ വായിലൂടെയെടുക്കാവുന്ന ആന്റിബയോട്ടിക്കുകളിലേക്ക് എത്രയും പെട്ടെന്ന് മാറ്റാവുന്നതും ആശുപത്രിയിൽ നിന്ന് ഡിസ്ചാർജ് ചെയ്യാവുന്നതുമാണ്‌.
ശ്വാസകോശത്തിന്റെ എക്സ് റേ ചിത്രത്തിൽ കാണുന്ന ന്യുമോണിക ഘനീഭവനത്തിന്റെ പാടുകളും "നിഴലുകളും" ചികിത്സയാരംഭിച്ച് ഏറെത്താമസിയാതെ തന്നെ ചുരുങ്ങിത്തുടങ്ങുമെങ്കിലും പൂർണമായും അവ മാറാൻ 6 ആഴ്ചവരെ എടുക്കാം.
ഈ സമയത്തിനു ശേഷം എക്സ് റേ എടുത്ത് പരിശോധിക്കുന്നതാണു അഭികാമ്യം.
എക്സ് റേയിലെ പാടുകൾ പൂർണമായും ചുരുങ്ങിയിട്ടില്ലെങ്കിൽ അതിനു പശ്ചാത്തലമായി ശ്വാസകോശ അർബുദം പോലുള്ള പ്രശ്നങ്ങൾ ഉണ്ടോ എന്ന് കൂടുതൽ പരിശോധന നടത്തി കണ്ടെത്തേണ്ടത് ആവശ്യമാണ്‌ .
പുകവലിശീലമുള്ള രോഗികളിലും ഏറെക്കാലം നീണ്ടുനിൽക്കുന്ന ചുമയുള്ള രോഗികളിലും ശ്വാസകോശാർബുദ സാധ്യത കൂടുതലായതിനാൽ തുടരെയുള്ള പരിശോധന അതിപ്രധാനമാണ്‌.
ചില രോഗികളിൽ ആവർത്തിക്കുന്ന ന്യുമോണിയാവസ്ഥകൾ ഉണ്ടാകാറുണ്ട്.
ശ്വാസകോശത്തിലെ ഒരേ സ്ഥലത്തു തന്നെ ന്യുമോണിക ഘനീഭവനം ആവർത്തിക്കുന്നത് ഈ രോഗികളിൽ ശ്രദ്ധേയമാണ്‌.
പഴുപ്പുനിറയാൻ സാധ്യതയുള്ള കോടരങ്ങൾ, കുമിളകൾ (blebs), അർബുദത്തിന്റെ ഫലമായുള്ള മാംസവളർച്ച, സ്ഥായിയായ ശ്വസനനാളീ ഘടനാമാറ്റങ്ങൾ തുടങ്ങിയ അനവധി കാരണങ്ങൾ കൊണ്ട് ആവർത്തിത ന്യുമോണിയ (Recurrent Pneumonia) ഉണ്ടാകാം.
ബ്രോങ്കിയെക്ടേസിസ് പോലെ ശ്വസനികകളിലെ സ്ഥായിയായ വികാസം മൂലമുണ്ടാകുന്ന ശ്വാസകോശ രോഗങ്ങളിലും ആവർത്തിത ന്യുമോണിയ കണ്ടേക്കാം.
സിസ്റ്റിക് ഫൈബ്രോസിസ് പോലെ ശ്വാസകോശ സ്രവങ്ങൾ സാന്ദ്രീകരിച്ച് കട്ടപിടിച്ച് വായു അറകളിലും ശ്വസനികകളിലുമൊക്കെ തങ്ങി നിൽക്കാൻ വഴിയൊരുക്കുന്ന ജനിതക രോഗമുള്ളവരിൽ സ്യൂഡോമൊണാസ്, സ്റ്റാഫിലോകോക്കസ്, ഹീമോഫിലസ് തുടങ്ങിയ ബാക്റ്റീരിയകൾ ശ്വസനവ്യൂഹ കോളനികൾ സ്ഥാപിക്കുന്നതായി നിരീക്ഷിക്കപ്പെട്ടിട്ടുണ്ട്.
ഇത്തരം രോഗികളിലും, പ്രതിരോധശേഷിയെ ബാധിക്കുന്ന ചില രോഗങ്ങളുള്ളവരിലും ആവർത്തിത ന്യുമോണിയ അസാധാരണമല്ല.
ശ്വാസകോശത്തിലെ ഘനീഭവനവും ചുമയും പനിയും അടക്കം ന്യുമോണിയക്ക് സമാനമായ രോഗലക്ഷണങ്ങൾ പലതും അന്തരാളകലാ ന്യുമോണിയ, ഇയോസിനോഫിലിക ന്യുമോണിയ തുടങ്ങിയ അവസ്ഥകളിൽ കാണാറുണ്ട് (മുകളിൽ സവിശേഷ ന്യുമോണിയകൾ എന്ന ഉപശീർഷകം കാണുക).
പുകവലിശീലമുള്ളവരിലും, ഹൃദ്രോഗമുള്ളവരിലും സനാതന ശ്വാസതടസരോഗം , ബ്രോങ്കിയെക്‌ടേസിസ് , സിസ്റ്റിക് ഫൈബ്രോസിസ് എന്നിവ പോലുള്ള കാസരോഗങ്ങളുള്ളവരിലും ന്യുമോണിയ കൂടുതൽ അപകടകാരിയായേക്കാം.
രോഗിയുടെ ശ്വാസനാളത്തിന്റെയും ശ്വസനവ്യൂഹത്തിന്റെ ആകെത്തന്നെയും നൈസർഗിക പ്രതിരോധശേഷിയെ ദുർബലപ്പെടുത്തും എന്ന പ്രശ്നമുള്ളതിനാൽ ശ്വസനസഹായിക്കുഴലുകൾ ഇടുന്നതും വെന്റിലേറ്ററുമായി രോഗിയെ ബന്ധിപ്പിക്കുന്നതും ന്യുമോണിയാബാധയുടെ അപകടസാധ്യത വർദ്ധിപ്പിക്കുന്നു.
ആന്റിബയോട്ടിക് പ്രതിരോധശേഷിയുള്ള അണുക്കളുടെ സാന്നിധ്യം വെന്റിലേറ്റർ-സംബന്ധ ന്യുമോണിയകളെ  മറ്റ് കാരണങ്ങൾ കൊണ്ടുള്ള ന്യുമോണിയകളെക്കാൾ തീവ്രതയുള്ളതാക്കുന്നു.
ആശുപത്രിജന്യ ന്യുമോണിയകളിൽ തന്നെ പശ്ചാത്‌ഭവ ന്യുമോണിയകൾ കൂടുതൽ പ്രശ്നകാരിയാകാറുണ്ട്.
തീവ്രപരിചരണ വിഭാഗത്തിൽ പ്രവേശിതരായവരിൽ വരുന്ന ന്യുമോണിയകളാണ്‌ കൂട്ടത്തിൽ ഏറ്റവും അപകടകാരികൾ, കാരണം മറ്റു രോഗങ്ങളാൽ പീഡിതമായ ശരീരത്തിൽ വരുന്ന ന്യുമോണിയയെ ചെറുക്കാൻ രോഗിയുടെ സ്വാഭാവിക പ്രതിരോധശേഷിക്ക് കഴിയാറില്ല എന്നതുതന്നെ .
ന്യുമോണിയ രോഗികളിലുണ്ടാക്കുന്ന നീർക്കെട്ടും കോശജ്വലനവും രക്തചംക്രമണവ്യൂഹത്തിനുമേലുള്ള സമ്മർദ്ദവുമൊക്കെ ഹൃദയാഘാതത്തിനും , ഹൃദയതാളപ്പിഴകൾക്കും (arrhythmia) വഴിതെളിക്കാം എന്നു നിരീക്ഷിക്കപ്പെട്ടിട്ടുണ്ട്.
രോഗപ്രതിരോധം സമൂഹാർജിതന്യുമോണിയ തടയാൻ
ന്യുമോണിയാകാരിയായ ബാക്റ്റീരിയകളെയും വൈറസുകളെയും പ്രതിരോധിക്കാൻ ശേഷിയുള്ള ചില കുത്തിവയ്പുകൾ നിലവിൽ ലഭ്യമാണ്‌.
ന്യുമോണിയയുണ്ടാക്കുന്ന കാര്യത്തിലും രോഗത്തിന്റെ രൂക്ഷതയുടെ കാര്യത്തിലും ഏറ്റവും പ്രധാനപ്പെട്ട അണുക്കളായ സ്ട്രെപ്റ്റോകോക്കസ് ന്യുമോണിയേ (ന്യൂമോകോക്കസ്) ബാക്റ്റീരിയം, ഇൻഫ്ലുവെൻസ വൈറസ് എന്നിവയ്ക്കെതിരേയാണ് മുഖ്യമായും പ്രതിരോധകുത്തിവയ്പ്പ് ഉപയോഗിക്കപ്പെടുന്നത്.
പാശ്ചാത്യരാജ്യങ്ങളിൽ ഇൻഫ്ലുവെൻസ പ്രതിരോധ കുത്തിവയ്പ്പ് (ഫ്ലൂ അച്ചുകുത്ത്) മഞ്ഞുകാലമാരംഭിക്കും മുൻപോ ശരത്കാലത്തിന്റെ അവസാനപാദത്തിലോ ആണ്‌ വ്യാപകമായി നൽകാറ്.
വർഷാവർഷം ജൈവചക്രത്തിൽ നിലനിൽക്കുന്ന ഇൻഫ്ലുവെൻസ വൈറസ് ഏത് തരമാണെന്ന് നിരീക്ഷിച്ചശേഷമാണ്‌ അതത് വർഷത്തെ കുത്തിവയ്പ്പ് മരുന്ന് ഉല്പാദിപ്പിക്കുക.
പ്രായമേറിയവരിലും സഹാതുരതാവസ്ഥകളുള്ളവരിലും ഈ കുത്തിവയ്പ്പ് പ്രധാനമാണ്‌.
വിവിധ പ്രായങ്ങളിലുള്ള ആളുകളിൽ ഫ്ലൂ അച്ചുകുത്ത് കൊണ്ട് ന്യുമോണിയ മൂലമുള്ള ആശുപത്രിപ്രവേശനങ്ങൾ വലിയ തോതിൽ കുറയ്ക്കാം എന്ന് പഠനങ്ങൾ ആവർത്തിച്ച് സൂചിപ്പിച്ചിട്ടുണ്ട്.
സ്ട്രെപ്റ്റോകോക്കസ് ന്യുമോണിയേ അഥവാ ന്യൂമോകോക്കസ് ബാക്റ്റീരിയം മൂലമുണ്ടാകുന്ന ന്യുമോണിയ തടയാൻ വളരെ ഫലപ്രദമാണു ന്യുമോകോക്കസ് പ്രതിരോധ കുത്തിവയ്പുകൾ.
ഇതിന്റെ രണ്ട് രൂപങ്ങൾ ഇപ്പോൾ വിപണിയിൽ ലഭ്യമാണ്‌.
65 വയസിനുമേൽ പ്രായമുള്ളവരിലാണ്‌ പ്രധാനമായും ഈ കുത്തിവയ്പ്പ് നിലവിൽ ശുപാർശചെയ്യപ്പെട്ടിരിക്കുന്നതെങ്കിലും വികസിതരാജ്യങ്ങളിൽ കുട്ടികളിലും ഈ കുത്തിവയ്പ്പ് വ്യാപകമായി എടുക്കുന്നുണ്ട്.
അസുഖങ്ങളുടെ ഫലമായോ ശസ്ത്രക്രിയയിലൂടെയോ പ്ലീഹ (spleen) നീക്കം ചെയ്യപ്പെട്ടവർ, വൃക്കമാറ്റിവയ്ക്കൽ നടത്തിയവർ, ക്യാൻസർ രോഗികൾ, ചിരസ്ഥായിയായ ശ്വാസകോശരോഗങ്ങളുള്ളവർ, ഹൃദ്രോഗികൾ , സ്ഥിരം പുകവലിക്കാർ,പ്രതിരോധാപക്ഷയ രോഗികൾ, എച് ഐ വി അണുബാധയുള്ളവർ എന്നിങ്ങനെ ഒരു കൂട്ടം ആളുകളിലും ന്യൂമോകോക്കസ് കുത്തിവയ്പ്പ് എടുക്കണമെന്ന് ശുപാർശ ചെയ്യപ്പെട്ടിരിക്കുന്നു.
ഇവരിലെല്ലാം ന്യൂമോകോക്കസ് കൊണ്ടുള്ള ന്യുമോണിയക്ക് സാധ്യതകൂടുതലാണെന്ന് മാത്രമല്ല അത് വന്നാൽ തന്നെ തീവ്രമായിരിക്കാൻ സാധ്യതയുണ്ടെന്നതും കണക്കിലെടുത്താണ്‌ ഈ ശുപാർശ.
വില്ലൻ ചുമയുണ്ടാക്കുന്ന (Pertussis) ബോർഡെറ്റെല്ലാ പെർടുസിസ് എന്ന ബാക്റ്റീരിയത്തിനെതിരേ കുട്ടികൾക്ക് നൽകുന്ന പ്രതിരോധകുത്തിവയ്പ്പ് ഈ രോഗാണുമൂലമുള്ള ന്യുമോണിയയെ തടയാൻ സഹായിക്കുന്നു.
ഇന്ത്യയിൽ ദേശീയ പ്രതിരോധയജ്ഞത്തിന്റെ ഭാഗമായി ഇത് ടെറ്റനസ്, ഡിഫ്തീരിയ എന്നീ കുത്തിവയ്പ്പുകൾക്കൊപ്പം ഡിപിടി (DPT ) എന്ന മൂന്ന് കുത്തിവയ്പ്പുകളുടെ ഒരു സം‌യുക്തമായിട്ടാണ്‌ നൽകുന്നത്.
കാലക്രമേണ പെർടുസിസ് കുത്തിവയ്പ്പിൽ നിന്ന് ലഭിക്കുന്ന പ്രതിരോധത്തിന്റെ വീര്യം ക്ഷയിക്കാൻ സാധ്യതയുള്ളതിനാൽ മുതിർന്നവരിൽ ഒരാവർത്തിയെങ്കിലും ഈ കുത്തിവയ്പ്പ് തുടരണം എന്ന് ചില പഠനങ്ങൾ ശുപാർശചെയ്യുന്നുണ്ട്.
മറ്റ് ശ്വാസകോശത്തെ ബാധിക്കുന്ന മറ്റ് വൈറസുകളായ മണ്ണൻ (മീസിൽ‌സ് ; measles), ചിക്കൻ പോക്സ് എന്നിവയ്ക്കെതിരേയുള്ള കുത്തിവയ്പ്പുകളും ഈ അണുക്കൾ മൂലമുണ്ടാകാവുന്ന ന്യുമോണിയയെ തടയുന്നുണ്ട്.
ശ്വാസകോശ അണുബാധകൾ ഏറ്റവും വേഗത്തിൽ പകരുന്ന രീതികളിലൊന്ന് സ്പർശനമാണ്‌.
മൂക്ക് പിഴിയൽ, തുമ്മൽ, മൂക്ക് ചീറ്റൽ എന്നിവയ്ക്ക് ശേഷം രോഗി ഒരു പ്രതലത്തിൽ സ്പർശിക്കുമ്പോൾ അണുക്കൾ അവിടെ പറ്റിപ്പിടിക്കുന്നു.
ഇത് അതേ പ്രതലത്തിലോ രോഗിയുടെ കൈകളിൽ നിന്നോ തന്നെ ആരോഗ്യമുള്ളവരുടെ കൈകളിലേക്ക് എത്തുന്നു.
ഇവർ കൈകൾ കൊണ്ട് കണ്ണോ മൂക്കോ തിരുമ്മുമ്പോഴും മുഖം തുടയ്ക്കുമ്പോഴുമൊക്കെ ഈ അണുക്കൾ അവരിലേക്ക് പകരുന്നു.
തുടർന്ന് രോഗാണു പുതിയ വ്യക്തിയിൽ വ്യാപിക്കുന്നു.
ഈ രീതിയിലാണ്‌ ജലദോഷ വൈറസുകളും ശ്വാസകോശ ബാക്റ്റീരിയകളും മിക്കപ്പോഴും പകരുന്നത് എന്നതുകൊണ്ട് കൈകൾ കഴുകൽ (hand washing) ശ്വാസകോശ അണുബാധകളെ തടയാൻ വളരെ ഫലപ്രദമായ ഒരു പ്രതിരോധ മാർഗ്ഗമാണ്‌.
വെറും വെള്ളത്തിൽ കൈകഴുകുന്നതുതന്നെ രോഗാണു സംക്രമണത്തെ തടയാൻ ഫലപ്രദമാണ്‌.
കൈകൾ ശുചിയാക്കാൻ സഹായിക്കുന്ന അണുനാശക ലായനികളും ഇതേ ഫലം തന്നെ തരുന്നുണ്ട്.
പുകവലിയും അമിതമദ്യപാനവും ശ്വാസകോശ അണുബാധകൾക്ക് വഴിതെളിക്കുമെന്നത് ഇവരണ്ടും നിയന്ത്രിക്കാനുള്ള ശുപാർശകൾക്ക് കാരണമായിട്ടുണ്ട്.
പുകവലി മൂലം ശ്വാസകോശത്തിന്റെ സ്വാഭാവിക പ്രതിരോധപ്രക്രിയകൾ താളം തെറ്റുന്നുവെന്ന് മാത്രമല്ല ദീർഘകാല പുകവലി മൂലം സനാതന ശ്വാസതടസ്സരോഗം ഉണ്ടാകുന്നുവെന്നതും ന്യുമോണിയക്ക് കാരണമാകാം.
ഇത്തരക്കാരിലെ ന്യുമോണിയാബാധകൾ രൂക്ഷമാകാനും സാധ്യത കൂടുതലാണ്‌.
മദ്യപാനികളിൽ ആസ്പിരേഷൻ ന്യുമോണിയ പോലുള്ള പ്രശ്നങ്ങൾക്ക് സാധ്യത കൂടുതലായതു കാരണം ന്യുമോണിയ തീവ്രമാകാൻ സാധ്യതയുണ്ട് എന്നതും ശ്രദ്ധേയമാണ്‌.
ഇവരിലും പ്രതിരോധശേഷി കുറവായതിനാൽ കൂടുതൽ രൂക്ഷമായ അണുബാധകൾ ഉണ്ടാകാം.
ആശുപത്രിജന്യ ന്യുമോണിയ തടയാൻ
കൈകഴുകലും ശുചിത്വവും ആരോഗ്യപ്രവർത്തകർക്കിടയിൽ വ്യാപകമാക്കുന്നതു വഴി രോഗികൾക്ക് ആശുപത്രിയിൽ നിന്നും കിട്ടുന്ന വളരെയേറെ അണുബാധകൾ തടയാനാവും.
ഓരോ ചികിത്സാലയത്തിലും ചംക്രമണം നടത്തുന്ന ബഹു ഔഷധ പ്രതിരോധശേഷിയാർജിച്ച രോഗാണുക്കൾ ഏതെന്ന് കണ്ടെത്താനും അതിനനുസരിച്ച് ആന്റിബയോട്ടിക് നയം രൂപപ്പെടുത്താനും അത് തങ്ങളുടെ രോഗികളിൽ പ്രാവർത്തികമാക്കാനും ആരോഗ്യപ്രവർത്തകർ ശ്രദ്ധിക്കേണ്ടതുണ്ട് .
വെന്റിലേറ്ററുമായി രോഗിയെ ബന്ധിപ്പിക്കേണ്ടി വരുമ്പോഴോ മറ്റ് ആവശ്യങ്ങൾക്കോ ശ്വസനസഹായിക്കുഴൽ പോലുള്ള ശ്വാസനാളാന്തര വസ്തുക്കൾ കടത്തുമ്പോൾ അണുബാധ തടയാനുള്ള വ്യക്തമായ മുൻ‌കരുതലുകൾ എടുക്കേണ്ടതുണ്ട്.
തീവ്രപരിചരണ വിഭാഗത്തിലെ രോഗികളിൽ ന്യുമോണിയ എപ്പോഴും ഒരു അപകടസാധ്യതയായി പരിഗണിക്കേണ്ടതും ആന്റിബയോട്ടിക്കും മറ്റ് ചികിത്സാ മുറകളും അതിനനുസരിച്ച് വ്യത്യാസപ്പെടുത്തേണ്ടതുമാണ്‌.
ബോധക്ഷയം, മതിഭ്രമം, പക്ഷാഘാതം, തളർച്ച തുടങ്ങിയ നാഡീ പ്രശ്നങ്ങളുള്ള രോഗികളിൽ ശ്വാസനാളത്തിലേക്ക് അന്നനാളരസങ്ങൾ അറിയാതെ കടക്കാൻ സാധ്യതയുണ്ട് (ആസ്പിരേഷൻ) എന്നതിനാൽ അതിനുള്ള മുൻ‌കരുതലുകളും ആവശ്യമാണ്‌.
ശ്വാസനാള സ്രവങ്ങൾ സമയാസമയം വലിച്ചെടുത്ത് ശ്വസനവ്യൂഹത്തിന്റെ ശുചിത്വം പാലിക്കുന്നുവെന്ന് ഉറപ്പുവരുത്തുക, നെഞ്ചിനുള്ള ഫിസിയോതെറാപ്പി നൽകി ശ്വാസകോശത്തെ ഉന്മേഷപ്പെടുത്തുക എന്നിവയും പ്രധാനമാണ്‌ .
അവലംബം പുറത്തേക്കുള്ള കണ്ണികൾ WebMDയുടെ ന്യുമോണിയ വെബ് താൾ .
സംശോധനം ചെയ്തത് 18 ജൂലൈ 2011.
MedlinePlusന്റെ ന്യുമോണിയ വിവര വെബ് താൾ .
National Heart Lung and Blood Instituteന്റെ ന്യുമോണിയ വെബ് താൾ .
American Lung Associationന്റെ ന്യുമോണിയ വിവരത്താൾ Archived 2011-07-30 at the Wayback Machine .
Medicine.netന്റെ ന്യുമോണിയ താൾ .
Centers for Disease Control and Prevention (CDC)ന്റെ ന്യുമോണിയാ പ്രതിരോധ കുത്തിവയ്പുകളെ സംബന്ധിച്ച വിവരസംഗ്രഹ താൾ .
പട്രീഷ്യ എസ്പിനോസ ഇംഗ്ലീഷ് വിലാസം https://ml.wikipedia.org/wiki/Patricia_Espinosa
ഒരു മെക്സിക്കൻ രാഷ്ട്രീയക്കാരിയും നയതന്ത്രജ്ഞയുമാണ് പട്രീഷ്യ എസ്പിനോസ കാന്റല്ലാനോ (ജനനം ഒക്ടോബർ 21, 1958).
നിലവിൽ കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭയുടെ ഫ്രെയിംവർക്ക് കൺവെൻഷന്റെ എക്സിക്യൂട്ടീവ് സെക്രട്ടറിയായി സേവനമനുഷ്ഠിക്കുന്നു.
ഓസ്ട്രിയ , ജർമ്മനി , സ്ലൊവേനിയ , സ്ലൊവാക്യ എന്നിവിടങ്ങളിലെ മെക്സിക്കൻ അംബാസഡറായിരുന്ന അവർ പ്രസിഡന്റ് ഫെലിപ്പ് കാൽഡെറോണിന്റെ മന്ത്രിസഭയിൽ വിദേശകാര്യ സെക്രട്ടറിയായി സേവനമനുഷ്ഠിച്ചു.
എൽ കൊളീജിയോ ഡി മെക്സിക്കോയിൽ നിന്ന് ഇന്റർനാഷണൽ റിലേഷൻസിൽ ബിരുദം നേടിയ അവർ സ്വിറ്റ്സർലൻഡിലെ ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് ഇന്റർനാഷണൽ ആൻഡ് ഡെവലപ്‌മെന്റ് സ്റ്റഡീസിൽ ഇന്റർനാഷണൽ ലോയിൽ ഡിപ്ലോമ നേടി.
അവർ വിവാഹിതയും അവർക്ക് രണ്ട് കുട്ടികളുമുണ്ട്.
നയതന്ത്ര ജീവിതം മ്യൂണിച്ച് സെക്യൂരിറ്റി കോൺഫറൻസ് 2018-ൽ പട്രീഷ്യ.
1981 സെപ്തംബർ 16-ന് ജനീവയിലെ ഐക്യരാഷ്ട്രസഭയിലെ മെക്സിക്കൻ പ്രതിനിധി സംഘത്തിൽ സേവനമനുഷ്ഠിച്ച എസ്പിനോസ വിദേശ സേവനത്തിൽ ചേർന്നു.
1992 മുതൽ 1997 വരെ അവർ ന്യൂയോർക്ക് സിറ്റിയിലെ ഐക്യരാഷ്ട്രസഭയിലേക്കുള്ള മെക്സിക്കൻ പ്രതിനിധി സംഘത്തിൽ ജോലി ചെയ്യുകയും ഐബറോ-അമേരിക്കൻ ഉച്ചകോടിയുടെയും അമേരിക്കയുടെ ഉച്ചകോടിയുടെയും ജനറൽ ഡയറക്ടറായും സേവനമനുഷ്ഠിക്കുകയും ചെയ്തു.
2000-ൽ അവർ വിദേശ സേവനത്തിനുള്ളിൽ അംബാസഡറായി സ്ഥാനക്കയറ്റം നേടി.
2001 ജനുവരി മുതൽ 2002 ജൂൺ വരെ ജർമ്മനിയിലെ മെക്സിക്കൻ എംബസിയിൽ സേവനമനുഷ്ഠിച്ചു.
2002 ജൂൺ മുതൽ 2006 നവംബർ വരെവിയന്ന ആസ്ഥാനമായുള്ള നിരവധി അന്താരാഷ്ട്ര സംഘടനകളോടൊപ്പം ഒരേസമയം ഓസ്ട്രിയയിലെ അംബാസഡറായി സേവനമനുഷ്ഠിച്ചു.
എസ്പിനോസ (വലത്) കോണ്ടലീസ റൈസിനും പീറ്റർ മക്കെയ് ‌ക്കുമൊപ്പം
2006 നവംബർ 28-ന്, നിയുക്ത പ്രസിഡന്റായ ഫിലിപ്പെ കാൽഡെറോൺ , 2006 ഡിസംബർ 1 മുതൽ പട്രീഷ്യ തന്റെ വിദേശകാര്യ സെക്രട്ടറിയായി പ്രവർത്തിക്കുമെന്ന് പ്രഖ്യാപിച്ചു.
യുണൈറ്റഡ് സ്റ്റേറ്റ്സ്-മെക്സിക്കോ അജണ്ടയുടെ വൈവിധ്യവൽക്കരണം (ഇമിഗ്രേഷൻ, സുരക്ഷാ വിഷയങ്ങളിൽ വളരെയധികം ശ്രദ്ധ കേന്ദ്രീകരിച്ചു) അവരുടെ മുൻഗണനകളിൽ ഉൾപ്പെടുന്നു.
ക്യൂബയുമായും വെനസ്വേലയുമായും മുൻ ഭരണകാലത്ത് വഷളായ നയതന്ത്രബന്ധം പുനർനിർമിക്കുകയും ചെയ്തു.
2016 മെയ് മാസത്തിൽ, കാലാവസ്ഥാ വ്യതിയാനത്തെക്കുറിച്ചുള്ള യുഎൻ ഫ്രെയിംവർക്ക് കൺവെൻഷന്റെ (UNFCCC) എക്സിക്യൂട്ടീവ് സെക്രട്ടറിയായി ഐക്യരാഷ്ട്രസഭയുടെ സെക്രട്ടറി-ജനറൽ ബാൻ കി-മൂൺ അവരെ തിരഞ്ഞെടുത്തു.
മറ്റു പ്രവർത്തനങ്ങൾ ഇന്റർനാഷണൽ ജെൻഡർ ചാമ്പ്യൻസ് (IGC), അംഗം അവലംബം പുറംകണ്ണികൾ Patricia Espinosa Cantellano എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Secretariat of Foreign Affairs Archived 2008-12-18 at the Wayback Machine .
മഹാത്മാഗാന്ധി 2023 എഡിറ്റ്-എ-തോൺ [[]] [[]] മഹാത്മാഗാന്ധി 2023 എഡിറ്റ്-എ-തോൺ 2-11 ഒക്ടോബർ 2023
വിക്കിമീഡിയൻസ് യൂസർ ഗ്രൂപ്പ് ഗാന്ധി ജയന്തി ദിനത്തിൽ നടത്താൻ പോകുന്ന ഒരു എഡിറ്റ്-എ-തോൺ ആണ് മഹാത്മാഗാന്ധി 2023 എഡിറ്റ്-എ-തോൺ .
ഇത് ഒക്ടോബർ 2 മുതൽ ഒക്ടോബർ 15 വരെ നടത്തുന്നു.
ഈ എഡിറ്റ്-എ-തോണിന്റെ ലക്ഷ്യം മഹാത്മാഗാന്ധിയുമായി ബന്ധപ്പെട്ട പുതിയ ലേഖനങ്ങൾ സൃഷ്ടിക്കുക അല്ലെങ്കിൽ നിലവിലുള്ള ലേഖനങ്ങളുടെ ഉള്ളടക്കം മെച്ചപ്പെടുത്തുക എന്നതാണ്.
ഈ വിക്കി പരിപാടിയിൽ എഡിറ്റർമാർക്ക് ആർക്കും പങ്കെടുക്കാം.
സമയം Mini-edit-a-thon സംഭാവന നൽകേണ്ടത്: 2 ഒക്ടോബർ 2023 00:01 മണിക്കൂർ 11 ഒക്ടോബർ 2023 23:59 മണിക്കൂർ വരെ: .
ഇതൊരു ഓൺലൈൻ പരിപാടിയാണ്.
മഹാത്മാഗാന്ധിയുമായി ബന്ധപ്പെട്ട വിക്കിപീഡിയ, വിക്കിമീഡിയ കോമൺസ്, വിക്കിഡാറ്റ, വിക്കിഗ്രന്ഥശാല, വിക്കി ഉദ്ധരണി തുടങ്ങിയ ഏതെങ്കിലും വിക്കിമീഡിയ പ്രോജക്റ്റുകളിൽ ഉള്ളടക്കം  മെച്ചപ്പെടുത്തലുകൾ എന്നിവ വരുത്തുകയും ചെയ്യുക.
നിങ്ങൾക്ക് ചെയ്യാൻ കഴിയുന്ന ചില സംഭാവനകൾ ഇവയാണ്: മഹാത്മാഗാന്ധിയുമായും മറ്റ് ഇന്ത്യൻ സ്വാതന്ത്ര്യ പ്രസ്ഥാനങ്ങളുമായി നേരിട്ടോ അല്ലാതെയോ ബന്ധപ്പെട്ട ഒരു വിക്കിപീഡിയ ലേഖനം സൃഷ്ടിക്കുക.
ലേഖനങ്ങളുടെ ലിസ്റ്റ് ചുവടെ നൽകും അല്ലെങ്കിൽ നിങ്ങൾക്ക് ഉള്ളടക്കങ്ങൾ സൃഷ്ടിക്കുകയോ വികസിപ്പിക്കുകയോ ചെയ്യാം.
മഹാത്മാഗാന്ധിയുമായോ മറ്റേതെങ്കിലും ദേശീയ പ്രസ്ഥാനവുമായോ ബന്ധപ്പെട്ട വിക്കിപീഡിയ ലേഖനം വികസിപ്പിക്കുക (അല്ലെങ്കിൽ നിങ്ങൾക്ക് പകർത്താനും വിശ്വസനീയമായ അവലംബങ്ങൾ ചേർക്കാനും അക്ഷരത്തെറ്റുകൾ പരിഹരിക്കാനും പ്രസക്തമായ ചിത്രങ്ങൾ ചേർക്കാനും കഴിയും) വിക്കിഡാറ്റ ഇനങ്ങൾ സൃഷ്‌ടിക്കുക അല്ലെങ്കിൽ മഹാത്മാഗാന്ധി എന്നതുമായി ബന്ധപ്പെട്ട വിക്കിഡാറ്റ ഇനങ്ങൾ മെച്ചപ്പെടുത്തുക.
വിക്കിമീഡിയ കോമൺസിൽ ചിത്രങ്ങൾ അപ്‌ലോഡ് ചെയ്യുക അല്ലെങ്കിൽ മെച്ചപ്പെടുത്തുക.
ദയവായി ഗാലറിയിലെ ഫോട്ടോകൾ കാണുക മോഹൻദാസ് കെ. ഗാന്ധി കൂടാതെ വർഗ്ഗം:മോഹൻദാസ് കെ. ഗാന്ധി (ദയവായി നിരവധി ഉപവിഭാഗങ്ങളും കാണുക) .
ഇമേജുകൾ അപ്‌ലോഡ് ചെയ്യുന്നതിനു പുറമേ, വിവരണം മെച്ചപ്പെടുത്തുക, നിങ്ങളുടെ മാതൃഭാഷകളിൽ ചിത്ര വിവരണങ്ങൾ എഴുതുക, ഘടനാപരമായ ഡാറ്റ ചേർക്കുക/മെച്ചപ്പെടുത്തുക തുടങ്ങിയ ചിത്ര വിശദാംശങ്ങൾ നിങ്ങൾക്ക് മെച്ചപ്പെടുത്താം.
മഹാത്മാഗാന്ധിയുമായോ ഇന്ത്യൻ സ്വാതന്ത്ര്യ സമരവുമായോ ബന്ധപ്പെട്ട ഏതെങ്കിലും പേജ് വിക്കിസോഴ്സിൽ പ്രൂഫ് റീഡ് ചെയ്യുക.
വിക്കി ഉദ്ധരണികളിൽ ഉദ്ധരണികൾ ചേർക്കുക അല്ലെങ്കിൽ മെച്ചപ്പെടുത്തുക.
പങ്കെടുക്കുന്നവർക്ക് ഏതെങ്കിലും വിക്കിമീഡിയ പ്രോജക്ടിൽ LinguaLibre വഴി വാക്കുകൾ റെക്കോർഡ് ചെയ്യാനും വിക്കിമീഡിയ കോമൺസിൽ അപ്‌ലോഡ് ചെയ്യാനും കഴിയും.
കുറിപ്പ്:' എല്ലാ എഡിറ്റുകളും ഒരു പ്രോജക്റ്റിന്റെയും കമ്മ്യൂണിറ്റിയുടെയും നയങ്ങളും മാർഗ്ഗനിർദ്ദേശങ്ങളും പാലിക്കണം.
ഉയർന്ന നിലവാരമുള്ള സംഭാവന നൽകുന്നത് പരിഗണിക്കുന്നു പങ്കെടുക്കുന്നവർ Meenakshi nandhini ( സംവാദം ) 11:07, 2 ഒക്ടോബർ 2023 (UTC) ലേഖനങ്ങളുടെ പട്ടിക en:Mahatma Gandhi Memorial (Milwaukee) en:Home rule en:Nonviolence en:Civil disobedience en:Indian Ambulance Corps en:Mahatma en:Resistance movement en:People Power Revolution en:Nonviolent revolution en:Peaceful transition of power en:A.
C. Bhaktivedanta Swami Prabhupada en:Martin Luther King Jr. en:Dharasana Satyagraha en:Vaikom Satyagraha en:Aundh Experiment en:Round Table Conferences (India) en:Practices and beliefs of Mahatma Gandhi en:Composite nationalism en:Harijan (magazine) en:Seven Social Sins en:Gandhi Heritage Portal en:Shiv Prasad Gupta en:Bibi Amtus Salam en:Gandhi Peace Award en:Mahatma Gandhi Kashi Vidyapith en:Maganlal Gandhi en:Statue of Mahatma Gandhi, Accra en:Ramdas Gandhi en:Statue of Mahatma Gandhi, Gandhi Maidan en:National Salt Satyagraha Memorial en:Statue of Mahatma Gandhi (San Francisco) en:Mahatma Gandhi Memorial (Washington, D.C.) en:Karamchand Gandhi en:Statue of Mahatma Gandhi, Parliament of India en:Statue of Mahatma Gandhi, Johannesburg en:Statue of Mahatma Gandhi, Pietermaritzburg en:Statue of Mahatma Gandhi, Tavistock Square en:Statue of Mahatma Gandhi (Davis, California) en:Claude Auchinleck en:Season for Nonviolence en:Statue of Mahatma Gandhi, Parliament Square en:Deendayal Upadhyaya en:Nanaji Deshmukh en:Kailashpati Mishra en:Murli Manohar Joshi en:Madhukar Dattatraya Deoras en:Kushabhau Thakre en:Mohan Bhagwat en:Pravin Togadia en:Paris Indian Society en:Muslim nationalism in South Asia en:Simla Conference en:Hindu code bills en:Bengal Criminal Law Amendment en:Battle of Agra en:Gandhi Brigade (regiment) en:Prafulla Kumar Sen en:Indian National Council en:First Indian National Army en:Rajiv Gandhi National Sadbhavana Award en:Mulk (TV series) en:Hindustan Zindabad en:Mahatma Phule Museum en:Fredoon Kabraji en:Chowdary Satyanarayana en:Ram Prasad Bairagi en:Battle of Shamli en:Sherbaz Khan en:Satyendra Chandra Mitra en:Satish Chandra Mukherjee en:Causes of the Indian Rebellion of 1857 en:Motilal Verma en:Vedaranyam March en:1946 Indian provincial elections en:New Bengal Association en:Gandhi Bhavan, Bengaluru en:Rani of Jhansi Regiment en:Ram Singh Thakuri en:Speeches about Indian independence en:India House en:Shyam Sundar Chakravarthy en:Suresh Chandra Mishra en:P.